गुजरात जायंट्स को 64 पर समेटा; IPL की सबसे बड़ी जीत भी इंडियंस के नाम
Womens Premier League Opening Ceremony MI vs GG | DY Patil Stadium,  शाम 7:30 बजे से मुंबई इंडियंस और गुजरात जायंट्स के बीच मुंबई के डीवाय पाटील स्टेडियम में पहला मैच खेला जाएगा।
मुंबई इंडियंस ने पहली विमेंस प्रीमियर लीग (WPL) का ओपनिंग मैच जीत लिया है। टीम ने गुजरात जायंट्स को 143 रन के बड़े अंतर से हराया। बताना जरूरी है कि IPL की सबसे बड़ी जीत भी मुंबई इंडियंस के नाम पर दर्ज है। उसने 2017 के सीजन में दिल्ली डेयरडेविल्स (अब दिल्ली कैपिटल्स) को 146 रन के अंतर से हराया था। 
शनिवार को मिली इस जीत का श्रेय लेफ्ट आर्म स्पिनर साइका इशाक और कप्तान हरमनप्रीत कौर को जाता है। इशाक ने 3.1 ओवर में 4 विकेट चटकाए, जबकि कप्तान हरमनप्रीत कौर ने लीग की पहली फिफ्टी जमाई। उन्होंने 14 चौकों से सजी 65 रनों की आतिशी पारी खेली।
डीवाई पाटिल स्टेडियम पर मुंबई ने टॉस हारकर पहले बल्लेबाजी करते हुए 20 ओवर में पांच विकेट पर 207 रन बनाए। जवाब में गुजरात की बल्लेबाज 15.1 ओवर में 64 रन बनाकर पवेलियन लौट गईं।
गुजरात की 2 ही बैटर दहाई का आंकड़ा छू सकीं
गुजरात से दयालन हेमलता ने सबसे ज्यादा नाबाद 29 रन बनाए। मोनिका पटेल ने 10 रन जाेड़े। शेष 9 बल्लेबाज सिंगल डिजिट में पवेलियन लौट गईं। गुजरात की मानसी जोशी 6, तनुजा कंवर 0, स्नेह राणा 1, जॉर्जिया वेयरहेम 8, एनाबेल सदरलैंड 6, सब्बिनेनी मेघना 2, एश्ले गार्डनर 0 और हरलीन देओल 0 रन पर आउट हुईं। कप्तान बेथ मूनी शून्य के स्कोर पर रिटायर हर्ट हुईं।
कप्तान हरमनप्रीत कौर की आतिशी पारी
मुंबई की पारी में कप्तान हरमनप्रीत ने 65 रनों की आतिशी पारी खेली, जबकि ओपनर हेली मैथ्यूज ने 47 रन का योगदान दिया। अमीलिया केर 45 रन पर नाबाद रहीं। गुजरात से स्नेह राणा को दो विकेट मिले। एश्ले गार्डनर, तनुजा कंवर और जार्जिया वेयरहेम के हिस्से एक-एक विकेट आया।
यहां देखें मैच ब्रीफ...
ऐसे गिरे गुजरात के विकेट 
(टीम की कप्तान बेथ मूनी रिटायर हर्ट हुईं।)
यहां से देखें मुंबई की पारी...
हरमन, केर, मैथ्यूज ने खेलीं आतिशी पारियां
टॉस हारकर पहले बैटिंग करने उतरी मुंबई इंडियंस की शुरुआत खराब रही। टीम ने तीसरे ही ओवर में यस्तिका भाटिया का विकेट गंवा दिया। उनके जाने के बाद नैटली सीवर ब्रंट ने हेली मैथ्यूज के साथ 54 रन जोड़े। सीवर 23 रन बनाकर आउट हुईं। सीवर के बाद मैथ्यूज भी 47 रन बनाकर आउट हो गईं।
77 पर 3 विकेट गंवाने के बाद कप्तान हरमनप्रीत कौर ने अमीलिया केर के साथ पारी आगे बढ़ाई। दोनों ने महज 42 बॉल पर 89 रन की पार्टनरशिप कर डाली। हरमन 30 बॉल पर 65 रन बनाकर आउट हुईं। केर ने अंत में पूजा वस्त्राकर के साथ 17 बॉल पर 35 रन जोड़े और टीम का स्कोर 200 के पार पहुंचाया। केर 45 रन बनाकर इजी वॉन्ग (6*) के साथ नाबाद रहीं। गुजरात से स्नेह राणा ने सबसे ज्यादा 2 विकेट लिए। एश्ले गार्डनर, जॉर्जिया वेयरहेम और तनुजा कंवर को 1-1 विकेट मिला।
ऐसे गिरे मुंबई के विकेट
सीवर-मैथ्यूज की अर्धशतकीश साझेदारी
मुंबई इंडियंस की नैटली सीवर ब्रंट और हेली मैथ्यूज ने टूर्नामेंट में पहली अर्धशतकीय पार्टनरशिप की। दोनों ने दूसरे विकेट के लिए 38 बॉल पर 54 रन जोड़े। इस साझेदारी में मैथ्यूज ने 20 बॉल पर 29 और नैटली ने 18 बॉल पर 23 रन बनाए। सीवर 23 रन बनाकर जॉर्जिया वेयरहेम का शिकार हुईं।
पावर प्ले में गंवाया एक ही विकेट 
टॉस हारकर पहले बैटिंग करने उतरी मुंबई इंडियंस ने 6 ओवर के बाद एक विकेट के नुकसान पर 44 रन बनाए। WPL में गुजरात ने ओपनर यस्तिका भाटिया का विकेट तीसरे ही ओवर में गंवा दिया। लेकिन, नैटली सीवर और हेली मैथ्यूज ने पारी संभाली और पावरप्ले खत्म होने तक और कोई विकेट नहीं गिरने दिया।
फोटोज में देखें मुंबई-गुजरात मैच का रोमांच
यहां देखें दोनों टीमों की प्लेइंग-11...
मुंबई इंडियंस: हरमनप्रीत कौर (कप्तान), यस्तिका भाटिया (विकेटकीपर), नैटली सीवर ब्रंट, हेली मैथ्यूज, पूजा वस्त्राकर, इजाबेल वॉन्ग, हुमायरा काजी, अमीलिया केर, अमनजोत कौर, जींतिमनी कलिता और साइका इशाका।
गुजरात जायंट्स: बेथ मूनी (कप्तान), सब्बिनेनी मेघना, हरलीन देओल, एश्ले गार्डनर, एनाबेल सदरलैंड, दयालन हेमलता, जॉर्जिया वेयरहेम, स्नेह राणा, तनुजा कंवर, मोनिका पटेल और मानसी जोशी।
धमाकेदार रही ओपनिंग सेरेमनी
मैच से पहले मुंबई के डीवाई पाटिल स्टेडियम में ओपनिंग सेरेमनी में बॉलीवुड एक्ट्रेस कियारा आडवाणी, कृति सेनन और एपी ढिल्लों ने परफॉर्मेंस दी। पढ़ें पूरी खबर
BCCI ने ट्रॉफी रिवील की 
ओपनिंग सेरेमनी के बाद सभी 5 टीमों की कप्तानों को स्टेडियम के बीच में बुलाया गया। यहां BCCI सेक्रेटरी रोजर बिन्नी, सचिन जय शाह और IPL चेयरमैन अरुण धूमल भी पहुंचे। फिर शाम करीब 7:10 बजे पांचों कप्तानों ने टूर्नामेंट की ट्रॉफी से पर्दा उठाया।
